
      Comisia pentru afaceri europene 

              Nr.40/51/14.02.2012
RAPORT COMUN

asupra Proiectului de lege pentru ratificarea Deciziei Consiliului European 2011/199/UE

din 25 martie 2011 de modificare a articolului 136 din Tratatul privind funcţionarea

Uniunii Europene cu privire la un mecanism de stabilitate pentru statele membre

a căror monedă este Euro
În temeiul prevederilor art. 9 din Regulamentul şedinţelor comune ale Camerei Deputaţilor şi  Senatului, Comisia juridică, de disciplină şi imunităţi a Camerei Deputaţilor a fost sesizată în fond, împreună cu Comisia juridică, de numiri, disciplină, imunităţi şi validări a Senatului şi Comisiile pentru afaceri europene ale Camerei Deputaţilor şi Senatului cu proiectul de Lege pentru ratificarea Deciziei Consiliului European 2011/199/UE din 25 martie 2011 de modificare a articolului 136 din Tratatul privind funcţionarea Uniunii Europene cu privire la un mecanism de stabilitate pentru statele membre a căror monedă este euro, înregistrat cu adresa PL-x 764 din 12 decembrie 2011 la Camera Deputaţilor şi L 745 din 13 decembrie 2011 la Senat. 

Consiliul Legislativ, prin avizul nr. 1146 din 1 noiembrie 2011, a avizat favorabil proiectul de lege pentru ratificarea Deciziei Consiliului European 2011/ 199/UE din 25 martie 2011 de modificare a articolului 136 din Tratatul privind funcţionarea Uniunii Europene cu privire la un mecanism de stabilitate pentru statele membre a căror monedă este euro.


Proiectul de lege are ca obiect de reglementare ratificarea Deciziei Consiliului European 2011/199/UE din 25 martie 2011 de modificare a articolului 136 din Tratatul privind funcţionarea Uniunii Europene cu privire la un mecanism de stabilitate pentru statele membre

a căror monedă este euro . Astfel se propune ca statele membre a căror monedă este euro să poată institui un mecanism de stabilitate care urmează sa fie activat în cazul în care este indispensabil, pentru a garanta stabilitatea zonei Euro în ansamblu. Acordarea oricărei asistente financiare în temeiul mecanismului va face obiectul, unei stricte condiţionări. Decizia intră în vigoare la 1 ianuarie 2013.

Statele membre din afara zonei Euro pot deveni membre în urma îndeplinirii unor condiţii determinate, cu începere de la data intrării în vigoare a Deciziei Consiliului luată în concordanţă cu art. 140(2) TFUE, abrogând aplicarea derogării privind participarea acestora la

zona Euro.

În conformitate cu art. 5 din Protocolul privind condiţiile şi aranjamentele referitoare la admiterea Republicii Bulgaria şi României în Uniunea Europeană, cele două state "participă la

Uniunea economică şi monetară de la data aderării în calitate de state membre care beneficiază de derogare în înţelesul articolului III-197 din Constituţie."

În urma dezbaterilor, membrii celor patru comisii au agreat crearea noului mecanism, care este menit să garanteze stabilitatea financiară a zonei Euro în ansamblu şi au hotărât, cu unanimitate de voturi, să propună adoptarea proiectului de lege pentru ratificarea Deciziei Consiliului European 2011/199/UE din 25 martie 2011 de modificare a articolului 136 din Tratatul privind funcţionarea Uniunii Europene cu privire la un mecanism de stabilitate pentru statele membre a căror monedă este euro.

În raport cu obiectul şi conţinutul reglementării, proiectul de lege face parte din categoria legilor ordinare.

Comisia juridică, de disciplină şi imunităţi a Camerei Deputaţilor, Comisia juridică, de numiri, disciplină, imunităţi şi validări a Senatului, precum şi Comisiile pentru afaceri europene ale Camerei Deputaţilor şi Senatului supun spre dezbatere şi adoptare, Plenului reunit al Camerei Deputaţilor şi Senatului, raportul de admitere şi proiectul de lege.
În aplicarea dispoziţiilor art. 148 alin.(1) şi (3) din Constituţia României, republicată, competenţa de adoptare aparţine Camerei Deputaţilor şi Senatului, în şedinţă comună.

